1. **HERRENS BORD**

*I hovedgudstjenesten anbefales utdeling ved vandrende nattverd eller med stående halvsirkel ved nattverdbordet. Nattverdgjestene går da fram i kirken og mottar brødet og vinen stående, eventuelt knelende.*

*Der en ikke velger å bruke kontinuerlig*

*nattverdutdeling, kan nattverdgjestene bli hilst med et passende bibelord ved hver utdeling og/eller «Fred være med dere».*

*Ved utdelingen kan eldste, diakon eller annen medhjelper assistere.*

**Nattverdliturgi A**

**1. Innbydelse**

*Den som forretter innbyr alle døpte og troende til Herrens bord og minner om hva nattverden er og gir, for eksempel slik:*

*Alternativ A:*

**L** Alle som er døpt og vil følge Jesus, innbys til å ta del i nattverdsmåltidet.

*Barn, ungdom eller voksne som ikke er døpt, innbys til å komme fram og motta velsignelse ved nattverden.*

*Alternativ B:*

**L** Den korsfestede og oppstandne Kristus kaller oss i nattverdsmåltidet til fellesskap med seg og sin verdensvide menighet gjennom alle tider. Dette måltidet peker tilbake på Jesu død på korset, og det peker fram mot det fullkomne festmåltid i himmelen.

I nattverdsmåltidet har Jesus på en særlig måte lovet sitt underfulle nærvær, han som gir tilgivelse og oppreisning, håp og evig liv. Derfor innbys alle som er døpt og vil følge Jesus, til å ta del i dette måltidet.

*Barn, ungdom eller voksne som ikke er døpt, innbys til å komme fram og motta velsignelse ved nattverden.*

*Alternativ C:*

**L** Alle som tror på Jesus og vil ha fellesskap med ham, innbys til å ta del i nattverdsmåltidet.

**2.** **Salme før nattverden**

**3. Lovprisning – Herrens innstiftelsesord – Måltid**

**L** La oss takke Herren vår Gud.

*Alternativ A:*

**L** Vi takker deg, hellige Gud, ved din Sønn Jesus Kristus. Han er det evige Ord, og ved dette Ord skapte du alt. Da tiden var inne, sendte du ham til verden som frelser og befrier. For dette priser vi deg, sammen med alle dine hellige i himmelen og på jorden:

*Alternativ B:*

**L** I sannhet verdig og rett er det at vi alltid og alle steder takker deg allmektige Gud, evige Far, ved Jesus Kristus, vår Herre, han som gjorde oss til sine disipler og lovet å være med oss alle dager inntil verdens ende. Ved ham lovsynger englene din herlighet, og din menighet i himmelen og på jorden priser ditt navn med samstemmig jubel. Med dem vil også vi forene våre røster og tilbedende synge:

**Lovsang**

*Alternativ A:*

Hellig, hellig, hellig! Herre Gud allmektig,

jord og hav og himmel, se alt skal prise deg!

Hellig, hellig, hellig! Nådefull og prektig.

Fader, Sønn og Ånd, all ære være deg!

*19, v. 4 i ÆvG*

*Alternativ B:*

Du er hellig, du er hel. Du er alltid mye mer

enn vi noen gang forstår. Du er nær oss nå.

Velsignet være du, vår Herre og vår Gud.

Din velsignelse på jord blir til brød på vårt bord.

Du er hellig. Du er helhet. Du er nærhet.

Hele kosmos lover deg!

Hosianna, hosianna, hosianna, hosianna, vår Gud!

*32 i SU*

*Alternativ C:*

Hellig, hellig, hellig er Herren Sebaot.

Hellig, hellig, hellig er Herren Sebaot.

Hele jorden er full av hans herlighet,

hele jorden er full av hans herlighet,

hele jorden er full av hans herlighet, ære være Gud!

*163 i SU*

**L** Lovet være du, hellige Gud, himmelens og jordens Skaper, du som har elsket verden og gitt din Sønn, Jesus Kristus, for at han skulle frelse oss fra synd og død og vinne deg et hellig folk. Vi ber deg: Send din Ånd over oss og dine gaver, så vi i tro kan ta imot Jesus Kristus i brødet og vinen*.*

**L** Vår Herre Jesus Kristus, i den natt da han blev forrådt, tok han et brød,

*(den som forretter tar brødet)*

takket, brøt det, gav disiplene og sa: Ta imot og spis! Dette er mitt legeme (min kropp) som gis for dere. Gjør dette til minne om meg.

Likeså tok han kalken etter måltidet,

*(den som forretter tar kalken)*

takket, gav dem og sa: Drikk alle av den. Denne kalk er den nye pakt i mitt blod som utøses for dere til syndenes forlatelse. Gjør dette så ofte som dere drikker det, til minne om meg.

*Etter innstiftelsesordene kan liturgen og menigheten si:*

**L** Stort er troens mysterium.

**A** Kristus døde. Kristus stod opp. Kristus skal komme igjen.

*Så følger:*

**L** Nådige Gud, vi feirer dette måltid med glede og takk for din Sønns fullbrakte offer, i troen på hans seierrike oppstandelse og himmelfart og i forventning om hans gjenkomst i herlighet. Forenet med ham som grenene med vintreet ber vi: Lær oss å elske hverandre som du har elsket oss, og la oss en gang samles hos deg i ditt fullendte rike.

*Eller:*

**L** Herre! Du ba om at vi må være der du er slik at vi får se din herlighet. Nå kommer vi til ditt bord der du er til stede gjennom brød og vin. Ta imot oss og la dette måltid føre oss stadig nærmere deg og hverandre. Velsignet være du, Gud, i evighet.

*Deretter:*

**A** Vår Far i himmelen!

La navnet ditt helliges.

La riket ditt komme.

La viljen din skje på jorden slik som i himmelen.

Gi oss i dag vårt daglige brød,

og tilgi oss vår skyld,

slik også vi tilgir våre skyldnere.

Og la oss ikke komme i fristelse,

men frels oss fra det onde.

For riket er ditt,

og makten og æren i evighet.

Amen.

*Fredshilsen*

**L** La oss hilse hverandre med «Guds fred».

*De tilstedeværende hilser hverandre med «Guds fred».*

**L** Kom, for alt er gjort ferdig!

*Brødet og vinen deles ut med disse ord:*

Dette er Jesu legeme (kropp).

Dette er Jesu blod.

*Eller:*

Kristi legeme (kropp) gitt for deg.

Kristi blod utøst for deg.

*Den enkelte kan svare:* Amen.

*Barn og andre som kommer fram og som viser at de ikke skal motta nattverden, velsignes av den som bærer brødet, med håndspåleggelse eller korstegning. Eksempel på velsignelsesord:*

Gud velsigne deg og bevare deg.

*Under utdelingen kan det spilles musikk, menigheten kan synge bønne- og lovsanger til den nærværende Jesus Kristus, eller det kan være stille.*

*Etter utdelingen sier den som forretter:*

**L** Den korsfestede og oppstandne Jesus Kristus har her gitt oss sitt hellige legeme/ sin kropp og blod. Med det har han sonet alle våre synder. Han styrke oss og holde oss oppe i en sann tro til det evige liv.

**L** *kan tilføye*: Fred være med dere.

**Nattverdliturgi B**

1. HERRENS BORD

**1. Innbydelse**

*Den som forretter innbyr alle døpte og troende til Herrens bord og minner om hva nattverden er og gir, for eksempel slik:*

*Alternativ A:*

**L** Alle som er døpt og vil følge Jesus, innbys til å ta del i nattverdsmåltidet.

*Barn, ungdom eller voksne som ikke er døpt, innbys til å komme fram og motta velsignelse ved nattverden.*

*Alternativ B:*

**L** Den korsfestede og oppstandne Kristus kaller oss i nattverdsmåltidet til fellesskap med seg og sin verdensvide menighet gjennom alle tider. Dette måltidet peker tilbake på Jesu død på korset, og det peker fram mot det fullkomne festmåltid i

himmelen. I nattverdsmåltidet har Jesus på en særlig måte lovet sitt underfulle nærvær, han som gir tilgivelse og oppreisning, håp og evig liv. Derfor innbys alle som er døpt og vil følge Jesus, til å ta del i dette måltidet.

*Barn, ungdom eller voksne som ikke er døpt, innbys til å komme fram og motta velsignelse ved nattverden.*

*Alternativ C:*

**L** Alle som tror på Jesus og vil ha fellesskap med ham, innbys til å ta del i nattverdsmåltidet.

*Barn, ungdom eller voksne som ikke er døpt, innbys til å komme fram og motta velsignelse ved nattverden.*

**2.** **Salme før nattverden**

**3. Lovprisning – Herrens innstiftelsesord – Måltid**

**L** La oss takke Herren vår Gud.

**L** Vi takker deg, gode Gud, du som holder himmel og jord i dine hender. Sammen med englene og din menighet i himmelen og på jorden lovpriser vi ditt hellige navn:

**A** *synger* Hellig SANCTUS – *eller en annen lovsang.*

**L** Hellige Gud, du har skapt oss i ditt bilde og gitt oss livet i gave. Vi takker deg for Jesus Kristus, verdens frelser. Han døde og stod opp igjen, så vi ved troen på ham får tilgivelse for syndene og evig liv. Vi takker

deg for dåpen, der vi blir født på ny, og for nattverden, der du samler oss som din store familie. Vi ber

deg: Send din Ånd over oss og over dine gaver, så vi i tro kan ta imot Jesus Kristus i brødet og vinen*.* Gjør oss til ett med hverandre og med Jesus Kristus.

**L** Vår Herre Jesus Kristus, i den natt da han blev forrådt, tok han et brød,

*(den som forretter tar brødet)*

takket, brøt det, gav disiplene og sa: Ta imot og spis! Dette er mitt legeme (min kropp) som gis for dere. Gjør dette til minne om meg.

Likeså tok han kalken etter måltidet,

*(den som forretter tar kalken)*

takket, gav dem og sa: Drikk alle av den. Denne kalk er den nye pakt i mitt blod som utøses for dere til

syndenes forlatelse. Gjør dette så ofte som dere drikker det, til minne om meg.

*Etter innstiftelsesordene kan liturgen og menigheten si:*

**L** Stort er troens mysterium.

**A** Kristus døde. Kristus stod opp. Kristus skal komme igjen.

*Så følger:*

**L** Gud, ta oss alle i din favn, slik en kjærlig mor samler barna sine om seg. Gi oss å elske hverandre, slik du elsker oss. La de små bli opphøyet og de sultne bli mettet med gode gaver.

*Liturgen og/eller ett eller flere barn sier:*

Sammen med alle dine barn ber vi den bønn som din Sønn har lært oss.

**A** Vår Far i himmelen.

La navnet ditt helliges.

La riket ditt komme.

La viljen din skje på jorden

slik som i himmelen.

Gi oss i dag vårt daglige brød,

og tilgi oss vår skyld,

slik også vi tilgir våre skyldnere.

Og la oss ikke komme i fristelse,

men frels oss fra det onde.

For riket er ditt,

og makten og æren i evighet.

Amen.

*Fredshilsen*

**L** La oss hilse hverandre med «Guds fred».

*De tilstedeværende hilser hverandre med «Guds fred».*

**L** Kom, for alt er gjort ferdig!

*Brødet og vinen deles ut med disse ord:*

Dette er Jesu legeme (kropp).

Dette er Jesu blod.

*Eller:*

Kristi legeme (kropp) gitt for deg.

Kristi blod utøst for deg.

*Den enkelte kan svare:* Amen.

*Eksempel på velsignelsesord:*

Gud velsigne deg og bevare deg.

*Under utdelingen kan det spilles musikk, menigheten kan synge bønne- og lovsanger til den nærværende Jesus Kristus, eller det kan være stille.*

*Etter utdelingen sier den som forretter:*

**L** Den korsfestede og oppstandne Jesus Kristus har her gitt oss sitt hellige legeme og blod. Med det har han sonet alle våre synder. Han styrke oss og holde oss oppe i en sann tro til det evige liv.

**L** *kan tilføye:* Fred være med dere.

**Nattverdliturgi C**

5. HERRENS BORD

**1. Innbydelse**

*Den som forretter, innbyr alle døpte og troende til Herrens bord og minner om hva nattverden er og gir, for eksempel slik:*

*Alternativ A:*

**L** Alle som er døpt og vil følge Jesus, innbys til å ta del i nattverdsmåltidet.

*Barn, ungdom eller voksne som ikke er døpt, innbys til å komme fram og motta velsignelse ved nattverden.*

*Alternativ B:*

**L** Den korsfestede og oppstandne Kristus kaller oss i nattverdsmåltidet til fellesskap med seg og sin verdensvide menighet gjennom alle tider. Dette måltidet peker tilbake på Jesu død på korset, og det peker fram mot det fullkomne festmåltid i himmelen. I nattverdsmåltidet har Jesus på en særlig måte lovet sitt underfulle nærvær, han som gir tilgivelse og oppreisning, håp og evig liv. Derfor innbys alle som er døpt og vil følge Jesus, til å ta del i dette måltidet.

*Barn, ungdom eller voksne som ikke er døpt, innbys til å komme fram og motta velsignelse ved nattverden.*

*Alternativ C:*

**L** Alle som tror på Jesus og vil ha fellesskap med ham, innbys til å ta del i nattverdsmåltidet.

*Barn, ungdom eller voksne som ikke er døpt, innbys til å komme fram og motta velsignelse ved nattverden.*

**2. Salme før nattverden**

**Innledning til nattverden**

*Syndsbekjennelsen kan legges i forkant av nattverden som alternativ til gudstjenestens andre hoveddel 2. Bønn og lovprisning. Den bør bestå av:*

* Innledningsord
* Stillhet
* Felles bekjennelse
* Løftesord

*En kan innlede nattverdfeiringen med:*

**Bønn og fredshilsen**

**L** La oss be.

*Alternativ A:*

**L** Herre Gud, himmelske Far! Vi kommer til ditt bord på grunnlag av din store nåde i Jesus Kristus, vår Herre. Ta imot oss, og la dette måltid føre oss stadig nærmere deg og hverandre. Velsignet være du, Gud, i evighet.

*Alternativ B:*

**L** Herre! Du ba om at vi må være der du er slik at vi får se din herlighet. Nå kommer vi til ditt bord der du er til stede gjennom brød og vin. Ta imot oss, og la dette måltid føre oss stadig nærmere deg og hverandre. Velsignet være du, Gud, i evighet.

*Her kan følge:*

**L** Kristus er vår fred. Vi er lemmer på Kristi kropp. Vi som er forsonet med Gud og har fred med ham, er kalt til et liv i forsoning med hverandre.

La oss hilse hverandre med «Guds fred».

*De tilstedeværende hilser hverandre med «Guds fred».*

**3. Lovprisning og Herrens innstiftelsesord**

**L** La oss takke Herren vår Gud.

**L** I sannhet, verdig og rett er det at vi alltid og alle steder priser deg Herre, hellige Far, allmektige, evige Gud, Skaperen av himmel og jord ved din Sønn, Jesus Kristus vår Herre.

*Alternativ A:*

**L** I kraft av en evig Ånd bar han seg selv fram som et lyteløst offer for Gud og satte seg ved Majestetens høyre hånd for alltid.

*Alternativ B:*

**L** Du alene er verd vår takk og lovprisning.

Du elsket oss med så stor kjærlighet at du gjorde oss levende med Kristus, vi som var døde på grunn av våre synder. Han som ikke visste av synd, gjorde du til synd for oss, for at vi i ham skal få din rettferdighet.

**L** Ved ham lovsynger englene din herlighet, og din menighet i himmelen og på jorden priser ditt navn ved samstemmig jubel. Med dem vil også vi forene våre røster og tilbedende synge.

*Alternativ A:*

Hellig, hellig, hellig!

Herre Gud allmektig,

jord og hav og himmel,

se alt skal prise deg!

Hellig, hellig, hellig!

Nådefull og prektig.

Fader, Sønn og Ånd,

all ære være deg!

*19, v. 4 i ÆvG*

*Alternativ B:*

Du er hellig, du er hel.

Du er alltid mye mer

enn vi noen gang forstår.

Du er nær oss nå.

Velsignet være du,

vår Herre og vår Gud.

Din velsignelse på jord

blir til brød på vårt bord.

Du er hellig. Du er helhet.

Du er nærhet.

Hele kosmos lover deg!

Hosianna, hosianna, hosianna,

hosianna, vår Gud!

*32 i SU*

*Alternativ C:*

Hellig, hellig, hellig

er Herren Sebaot. Hellig, hellig, hellig er Herren Sebaot.

Hele jorden er full av hans herlighet,

hele jorden er full av hans herlighet,

hele jorden er full av hans herlighet,

ære være Gud!

*163 i SU*

**L** Lovet være du, hellige Gud, himmelske Far, som i kjærlighet til din falne skapning lot Jesus Kristus bli menneske for å frelse oss fra synd og død og vinne deg et hellig folk. Vi ber deg: Send din Ånd over oss og dine gaver, så vi i tro kan ta imot Jesus Kristus i brødet og vinen.

**L** Vår Herre Jesus Kristus, i den natt da han blev forrådt, tok han et brød,

*(den som forretter tar brødet)*

takket, brøt det, gav disiplene og sa: Ta imot og spis! Dette er mitt legeme (min kropp) som gis for dere. Gjør dette til minne om meg.

Likeså tok han kalken etter måltidet,

*(den som forretter tar kalken)*

takket, gav dem og sa: Drikk alle av den. Denne kalk er den nye pakt i mitt blod som utøses for dere til syndenes forlatelse. Gjør dette så ofte som dere drikker det, til minne om meg.

*Etter innstiftelsesordene kan liturg og menighet si:*

**L** Stort er troens mysterium.

**A** Kristus døde. Kristus stod opp. Kristus skal komme igjen.

*Så følger:*

**L** Nådige Gud, vi feirer dette måltid med glede og takk for din Sønns fullbrakte offer, i troen på hans seierrike oppstandelse og himmelfart og i forventning om hans gjenkomst i herlighet. Forenet med ham som grenene med vintreet ber vi: Lær oss å elske hverandre som du har elsket oss, og la oss en gang samles hos deg i ditt fullendte rike.

**A** Vår Far i himmelen!

La navnet ditt helliges.

La riket ditt komme.

La viljen din skje på jorden slik som i himmelen.

Gi oss i dag vårt daglige brød,

og tilgi oss vår skyld,

slik også vi tilgir våre skyldnere.

Og la oss ikke komme i fristelse,

men frels oss fra det onde.

For riket er ditt,

og makten og æren i evighet.

Amen.

**4.** **Brødsbrytelse**

*Den som forretter, bryter brødet, gjerne innledet med ordene:*

*Alternativ A:*

**L** Velsignelsens beger som vi velsigner, gir oss del i Kristi blod. Brødet som vi bryter,

gir oss del i Kristi kropp.

Fordi det er ett brød, er vi alle én kropp.

For vi har alle del i det ene brød.

*Alternativ B:*

**L** Som såkornet ble spredt ut over marken

og igjen samlet til dette ene brød, som vi nå bryter, ber vi deg, Gud,

at du samler din kirke fra jordens ender til ditt rike.

Din er æren og makten gjennom Jesus Kristus til alle tider.

*Deretter kan menigheten synge en passende sang, for eksempel:*

*Enten A:*

Verdig, verdig er Guds Lam.

Verdig, verdig er Guds Lam.

Verdig, verdig er Guds Lam, Frelseren.

Ære halleluja. Ære halleluja.

Ære halleluja, til Guds Lam.

*134 i Fyll hele jorden med lovsang*

*Eller B:*

Såkorn som dør i jorden, oppstår som fylte aks.

Druer som knuses i gjærkar, modnes til gyllen vin.

Gud, gi oss troen tilbake:

tro gjennom dypest mørke, liv gjennom natt og død!

Vi som ble døpt til Kristus, døpt til hans død og grav,

eier oppstandelsens løfte: lovsang og evig liv.

Himmelens lovsang begynner her hvor du selv er nær oss, midt i vår natt og død.

Såkorn som dør i jorden, lever i nye korn. Kristus,

i måltidets samfunn gir du oss livets brød.

Deg skal vi takke og tilbe!

Slektenes evige lovsang stiger fra natt og død!

*299 i SU*

*Eller C:*

O Guds Lam uskyldig, på korset ihjelslaget,

inntil døden lydig, hvor ille du var plaget!

For vår skyld var du såret,har verdens synder båret.

Miskunn deg over oss, o Jesus!

*(1. gang)*

Gi oss din fred, o Herre Jesus!

*(2. gang)*

*325 i ÆvG*

**5. Nattverdsmåltidet**

**L** Kom, for alt er gjort ferdig!

*Brødet og vinen deles ut med disse ord:*

Dette er Jesu legeme (kropp).

Dette er Jesu blod.

*Eller:*

Kristi legeme (kropp) gitt for deg.

Kristi blod utøst for deg.

*Den enkelte kan svare:* Amen.

*Eksempel på velsignelsesord:*

Gud velsigne deg og bevare deg.

*Under utdelingen kan det spilles musikk, menigheten kan synge bønne- og lovsanger til den nærværende Jesus Kristus, eller det kan være stille.*

*Etter utdelingen sier den som forretter:*

**L** Den korsfestede og oppstandne Jesus Kristus har her gitt oss sitt hellige legeme og blod. Med det har han sonet alle våre synder. Han styrke oss og holde oss oppe i en sann tro til det evige liv.

**L** *kan tilføye:* Fred være med dere.

**6. Takkebønn for nattverden**

*Den som forretter kan sitere et passende bibelord. Han/hun kan gi ordet fritt til takk og bønn eller be en bønn med takk for nattverdens gaver, for eksempel slik:*

**L** Vi takker deg, himmelske Far, for dine velsignede gaver. Vi ber deg at du ved disse gaver vil bevare oss i troen på deg, forene oss i din kjærlighet og stadfeste i oss håpet om det evige liv, for din Sønns, Jesu Kristi, vår Herres skyld.